ริเริ่มทำดีมีแต่คนชื่นชม รวม 4 คนดังกับโครงการช่วยสังคมด้วยใจ
ขึ้นชื่อว่าการทำความดีนั้นคนเรามีการแสดงออกด้วยวิธีที่หลากหลาย และถึงแม้หลายคนจะทำความดีมากมายแต่จนแล้วจนรอดชีวิตก็ยังเจอกับปัญหาจนอาจรู้สึกท้อใจ แต่การทำความดียังเป็นสิ่งที่มนุษย์ทุกคนต้องทำ ดังพระบรมราโชวาท พระบาทสมเด็จพระปรมินทรมหาภูมิพลอดุลยเดช บรมนาถบพิตร ความว่า การทำดีนั้นทำยากและเห็นผลช้า แต่ก็จำเป็นต้องทำ เพราะหาไม่ความชั่ว ซึ่งทำได้ง่าย จะเข้ามาแทนที่ และจะพอกพูนขึ้นอย่างรวดเร็วโดยไม่ทันรู้สึกตัว แต่ละคนจึงต้องตั้งใจ และเพียงพยายามให้สุดกำลังในการสร้างเสริมและสะสมความดี,ส่วนคนดังในวงการบันเทิงที่พร้อมเป็นกระบอกเสียงเพื่อชักชวนทุกคนมาร่วมทำดีมีมากมาย โดยเฉพาะการจัดทำโครงการและมูลนิธิต่างๆ เพื่อช่วยเหลือคนที่เดือดร้อน แม้หลายต่อหลายครั้งก็มีคำถามตามมาว่าเป็นแค่การสร้างภาพ แต่พวกเขาและเธอไม่เคยย่อท้อ ยังมุ่งมั่นทำความดีต่อไปอย่างต่อเนื่อง บันเทิงไทยรัฐออนไลน์ รวบรวมเรื่องราวของคนดังบางส่วนที่ริเริ่มทำความดีด้วยการตั้งโครงการช่วยเหลือสังคมด้วยใจมาฝากกัน,ตูน บอดี้สแลม โครงการ ก้าวคนละก้าว,เรียกว่าเป็นหนุ่มจิตใจดีที่พร้อมอุทิศตนเพื่อเป็นประโยชน์ต่อสังคมจนได้รับรางวัลมาแล้วมากมายสำหรับร็อกเกอร์หนุ่ม ตูน อาทิวราห์ คงมาลัย หรือ ตูน บอดี้สแลม โดยเจ้าตัวนำกิจกรรมยามว่างจากการเล่นคอนเสิร์ตอย่างการวิ่งมาใช้ให้เกิดประโยชน์และขอรับเงินบริจาคจากประชาชนทั่วไปเพื่อร่วมทำบุญในโครงการ ก้าวคนละก้าว เพื่อ 11 โรงพยาบาลทั่วประเทศ,โดยเจ้าตัวทุ่มเทเวลากว่า 43 วัน (ไม่รวมวันพักผ่อนระหว่างการวิ่ง 12 วัน) วิ่งรับเงินบริจาคตั้งแต่ อ.เบตง จ.ยะลา ไปถึง อ.แม่สาย จ.เชียงราย รวมเป็นระยะทางกว่า 2,215 กม. และมียอดรับบริจาคจากประชาชนทั่วประเทศเป็นจำนวนเงินสูงถึง 1,300 ล้านบาท ซึ่งก่อนหน้าที่จะวิ่งรับเงินจากทั่วประเทศ หนุ่มตูนก็เคยวิ่งการกุศลจาก กทม. ถึง อ.บางสะพาน จ.ประจวบคีรีขันธ์ ระยะทาง 400 กม. โดยใช้เวลาวิ่ง 10 วันเพื่อรับบริจาคเงินช่วยเหลือ รพ.บางสะพาน มาแล้ว และในครั้งนั้นมียอดบริจาคทั้งหมด 85 ล้านบาทด้วย,ท็อป ดารณีนุช โครงการ ใครรักป่ายกมือขึ้น,เป็นนักแสดงใจบุญที่ริเริ่มโครงการดีๆ เพื่อช่วยเหลือสังคมเช่นกันสำหรับ ท็อป ดารณีนุช ปสุตนาวิน โดยเจ้าตัวได้จัดตั้งโครงการ ใครรักป่ายกมือขึ้น พร้อมทั้งชักชวนเพื่อนๆ ในวงการบันเทิง รวมไปถึงประชาชนทั่วไป ร่วมกันบริจาคเงินเพื่อระดมทุนซื้อประกันคุ้มครองครอบคลุมชีวิต อุบัติเหตุ และสุขภาพ ให้กับเจ้าหน้าที่พิทักษ์ป่าทั่วประเทศ เพื่อเป็นคำขอบคุณที่ดูแลป่าไม้มาตลอด,ส่วนสาเหตุที่เจ้าตัวตัดสินใจทำโครงการนี้ขึ้นเป็นเพราะเจ้าตัวได้ลงพื้นที่เก็บรวบรวมข้อมูลจากหน่วยงานต่างๆ และเห็นว่าผู้พิทักษ์ป่านั้นยังขาดการคุ้มครองดูแลและไม่มีกรมธรรม์ชีวิตอีก 16,319 คน จึงริเริ่มโครงการดังกล่าวเพื่อสร้างขวัญและกำลังใจให้กับพวกเขาที่ต้องทำงานหนักเพื่อดูแลผืนป่าของคนไทยทั้งประเทศ,เก๋ ชลลดา มูลนิธิ The Voice เสียงจากเรา,นอกจากจะสวยและจิตใจดีแล้ว นางแบบ-พิธีกรสาว เก๋ ชลลดา เมฆราตรี ยังเป็นผู้หญิงรักสัตว์เป็นชีวิตจิตใจด้วย และเมื่อตระหนักถึงปัญหาที่เกิดขึ้นกับสัตว์จรจัดหลากหลายประเภท ทำให้เจ้าตัวตัดสินใจก่อตั้งมูลนิธิ The Voice เสียงจากเรา เพื่อรณรงค์ให้ผู้ที่ประสงค์จะเลี้ยงสัตว์ดูความพร้อมของตัวเองก่อน หากไม่พร้อมไม่เลี้ยง, รณรงค์ให้ดูแลสัตว์เลี้ยงของตนจนถึงวาระสุดท้ายของเขา, รณรงค์ให้เลี้ยงแล้วต้องรับผิดชอบ, รณรงค์ให้เกิด พ.ร.บ.คุ้มครองสัตว์,ส่วนกิจกรรมของโครงการดังกล่าวมีทั้งช่วยสัตว์หาบ้าน, ขอรับบริจาคเงินเพื่อนำไปช่วยเหลือค่ารักษาพยาบาลสัตว์ รับบริจาคเลือดเพื่อช่วยเหลือสัตว์ ประกาศตามหาสัตว์เลี้ยงหาย นอกจากนี้ยังมีการจัดงานแฟชั่นโชว์การกุศล ตลอดจนคอนเสิร์ตการกุศลเพื่อรับบริจาคเงินให้กับโครงการและนำไปช่วยเหลือสัตว์ต่อไปอีกด้วย,บุ๋ม ปนัดดา โครงการ องค์กรทำดี,ถึงแม้จะงานหนักเพราะมีทั้งงานแสดง พิธีกร นักร้อง และทำธุรกิจส่วนตัวจนแทบจะไม่มีเวลาพักผ่อนแล้ว แต่สาวมั่นของวงการบันเทิง บุ๋ม ปนัดดา วงศ์ผู้ดี ก็ยังเจียดเวลาไปทำดีเพื่อสังคมด้วยการก่อตั้ง องค์กรทำดี เพื่อข่วยเหลือคนจนผู้ตกทุกข์ได้ยากที่เจอปัญหาชีวิตต่างๆ ที่หลากหลาย โดยเป็นการช่วยเหลือด้วยใจเพื่อเพื่อนมนุษย์,จุดเริ่มต้นในการเข้ามาช่วยเหลือสังคมของบุ๋มคือการรณรงค์ล่ารายชื่อเปลี่ยนกฎหมายให้ ข่มขืนเท่ากับประหาร จากนั้นจึงมีงานช่วยเหลือด้านอื่นๆ ตามมา อาทิ ผู้หญิงถูกหลอกไปค้าประเวณีในต่างประเทศ, ผู้ป่วยหนักที่ไม่มีเงินรักษา ฯลฯ และในการตั้งองค์กรเหล่านี้มีเพื่อนดาราร่วมในโครงการนี้หลายคน อาทิ เก๋ ชลลดา เมฆราตรี, โย ยศวดี หัสดีวิจิตร, ชัญญ่า ทามาดะ, โจนัส แอนเดอร์สัน เป็นต้น.
ขึ้นชื่อว่าการทำความดีนั้นคนเรามีการแสดงออกด้วยวิธีที่หลากหลาย และถึงแม้หลายคนจะทำความดีมากมายแต่ชีวิตก็ยังเจอกับปัญหาจนอาจรู้สึกท้อใจ แต่การทำความดียังเป็นสิ่งที่มนุษย์ทุกคนต้องทำ
ดารา,ดาราทำดี,ดาราทำความดี,โครงการการกุศล,กิจกรรมการกุศล,กอสซิป